**210402**

**Екіншісі**

**Әр адам шынымен де ерекше ме?**

***«Өйткені Мен тура жолдан адасып кеткендерді іздеп, құтқаруға келдім, — деп жауап берді.»***

***(Лұқа 19:10)***

Шындығында, әр адам ерекше. Әрине, егер сізде егіз бауырыңыз болмаса, әлемде сіздей ешкім жоқ, және тіпті, егізіңіз болса да, ешкім дәл сіз сияқты ойламайды, немесе сіздің сезгеніңізді сезбейді, не істеп жатқаныңызды көрмейді.

Сұрақ мынада: Сіз Құдай үшін ерекшесіз бе? Ол әр адамды ерекше деп санай ма? Сіз бұл сұраққа қалай жауап берер едіңіз? Жарайды, бұл сұрақтарға жауап беру ұзақ уақытты қажет етеді. Бірақ: «Мен Құдай үшін маңыздымын ба?» деген сұрақта екіұштылық жоқ, өйткені Киелі кітап дауыстап: «Иә, сен Ол үшін маңыздысың!» деп айтады! Құдайда «жарамсыз адамдар» тізімі жоқ. Ол біздің бәрімізге аспан есігін ашып берді. Және сол есік – ол, Иса Мәсіх. Ол: «Жол, шындық және шынайы өмір Менмін. Мен арқылы болмаса, ешкім де Әкеге бара алмайды.» - деп айтты. (Жохан 14:6).

Жаңа өсиетті оқыған кезде, осы әлемнің ойынша «ерекше емес» деп саналатын адамдарға, Иса Өз уақытын бөлгенін көре аламыз, мысалы; күнін дұрыс емес жолмен көретін Закай, құдық басындағы әйел, жезөкше әйел және т.б. Көктегі Әке үшін олардың құнды, бағалы екенін жеткізу үшін Исаның уақыты болды, және Исаның, сіз үшін де уақыты бар.

«Ерекше» болу мен маңызды болу арасында үлкен айырмашылық бар. Балаларға өзін-өзі бағалау сезімін оятуға көмектесу үшін біз шектен шығып кеттік пе? Мүмкін біз дұрыс нәрсені бұрыс жолмен істейтін шығармыз. Олардың Құдай алдындағы құндылығын білуге көмектесу, оларға «Сен мен үшін маңыздысың, мен сенің қасыңда боламын» деген сүйіспеншілік беру маңызды, бірақ «Сен ерекшесің» деген хабарды жеткізу оларға дұрыс емес идеяны жеткізу мүмкін.